ai4bharat/Pralekha huggingface dataset:
তথ্যওসম্প্রচারমন্ত্রক
মহাত্মা গান্ধীর সার্ধ জন্মশতবার্ষিকী উদযাপনের একবার ব্যবহারযোগ্য প্লাস্টিক নিষিদ্ধ করার বিষয়ে গুরুত্ব আরোপ
কলকাতা, অক্টোবর ২, ২০১৯
পরিবেশকে দূষণমুক্ত এবং পরিচ্ছন্ন রাখতে একবার ব্যবহারযোগ্য প্লাস্টিক নিষিদ্ধ করা উচিৎ। কলকাতার প্রেস ইনফরমেশন ব্যুরো , রিজিওন্যাল আউটরিচ ব্যুরো  এবং প্রকাশনা বিভাগের যৌথ উদ্যোগে মহাত্মা গান্ধীর সার্ধ জন্ম শতবর্ষ উদযাপনের অনুষ্ঠানে আজ গান্ধীজির ‘পরিবেশ পরিচ্ছন্ন রাখা’র দর্শন নিয়ে আলোচনায় এই বিষয়টি গুরুত্ব পেয়েছে। অনুষ্ঠানের উদ্বোধন করেন পশ্চিমবঙ্গ আরওবি-র প্রধান তথা পিআইবি কলকাতার অতিরিক্ত মহা নির্দেশক শ্রীমতী জেন নামচু।
শ্রীমতী নামচু তাঁর ভাষণে বলেন মহাত্মা গান্ধীর দর্শন হল পরিবেশকে দূষণমুক্ত রাখা। দেশে কোথাও যেন খোলা স্থানে শৌচকর্ম আর না হয়, তা সুনিশ্চিত করতে কেন্দ্রও উদ্যোগ নিয়েছে ।
সাউথ এশিয়ান ফোরাম ফর এনভায়রনমেন্ট ౼ সেফ-এর সিনিয়ার সায়েন্স কনসালটেন্ট  ডঃ অমিতাভ আইচ থার্মোকলের  প্লেট, কাপ এবং বাসনপত্র বিক্রি বন্ধের উপর গুরুত্ব দেন। তিনি এগুলি তৈরির জন্য পরিবেশবান্ধব বিকল্প জিনিষের ব্যবহারের উপর জোর দেন। তাঁর মতে টুথপেষ্ট, কাপড় কাচা এবং বাসন মাজার সাবানে ও দুধ, স্যালাইন, জলখাওয়ার বোতল তৈরিতে মাইক্রোপ্লাস্টিকের ব্যবহার নিষিদ্ধ হওয়া উচিৎ।
ব্যারাকপুরের গান্ধী স্মারক সংগ্রহালয়ের প্রাক্তন নির্দেশক সচিব, অধ্যাপক সুপ্রিয় মুন্সী বলেন, গান্ধীজি শুধুমাত্র বিকল্প ব্যবস্থা বা দর্শনের সন্ধানই দেন নি, তিনি শোষণ ও বঞ্চনার বিরুদ্ধে সত্যাগ্রহের মাধ্যমে সংগ্রামের পথও দেখিয়েছেন।
মহাত্মা গান্ধী গ্রামোদ্যোগ সেবা সংস্থানের প্রধান শ্রী অরূপ রক্ষিত জানান, সমাজে চরকার ব্যবহার বৃদ্ধির জন্য তাঁরা উদ্যোগ নিয়েছেন। যা পরিবেশ দূষণ সমস্যার মোকাবিলায় সহায়ক হবে। অনুষ্ঠানে শ্রীমতী রুবি রক্ষিত ও কুমারী প্রেরণা রক্ষিত চরকা দিয়ে সুতো কাটা দেখান।
আরওবির দপ্তরে গান্ধীজির সার্ধ জন্ম শতবার্ষিকী উপলক্ষে একটি প্রদর্শনীরও আয়োজন করা হয়।
CG/CB
(Visitor Counter : 67
বিজ্ঞানওপ্রযুক্তিমন্ত্রক
বিশ্ব উষ্ণায়ন এবং আবহাওয়া ও জলবায়ুর সঠিক মূল্যায়ন করতে হিমালয় অঞ্চলে কালো কার্বনের পরিমাপের জন্য নতুন করে সমীক্ষা
নতুন দিল্লি, ০৭ জুন, ২০২১
অপটিক্যাল যন্ত্র ব্যবহার করে বিশ্ব উষ্ণায়নের দ্বিতীয় কারণ হিসেবে হিমালয় অঞ্চলে কালো কার্বন চিহ্নিত করতে সহায়তা করবে। বিশ্ব উষ্ণায়নের ক্ষেত্রে দূষণের জন্য সর্বাধিক দায়ী কার্বন-ডাই-অক্সাইড। হিমালয় অঞ্চলে কালো কার্বনের পরিমাণ নির্ধারণের ক্ষেত্রে মাস অ্যাপসর্পশন ক্রস- সেকশন বা ম্যাক প্যারামিটারের সাহায্যে নিচ্ছেন বিজ্ঞানীরা। এটি আবহাওয়া এবং জলবায়ুর পূর্বাভাস নির্ধারণেও সহায়তা করবে।
ভারত সরকারের বিজ্ঞান ও প্রযুক্তি বিভাগের অধীন আর্যভট্ট রিসার্চ ইনস্টিটিউট অফ অবজারভেশনাল সাইন্সেস-এর বিজ্ঞানীরা দিল্লি বিশ্ববিদ্যালয়, কানপুর আইআইটি এবং ইসরোর স্পেস ফিজিকস ল্যাবরেটরির বিজ্ঞানীদের সাথে যৌথভাবে হিমালয় অঞ্চলে কালো কার্বন নির্ধারণে সচেষ্ট হয়েছেন।
CG/ SB
(Visitor Counter : 2888
প্রতিরক্ষামন্ত্রক
সড়ক নির্মাণ প্রকল্প
নতুনদিল্লি, ১১ই ফেব্রুয়ারি, ২০২২
সীমান্ত সড়ক সংগঠন বিগত ৩ বছরে বিভিন্ন রাজ্যে যে পরিমাণ সড়ক নির্মাণ করেছে তার তালিকাঃ-
|
|
ক্রম তালিকা
|
|
রাজ্য/কেন্দ্র শাসিত অঞ্চল
|
|
কিলোমিটারের হিসেবে
২০১৮-১৯
|
|
নির্মিত সড়ক
২০১৯-২০ ২০২০-২১
|
|
১
|
|
আন্দামান ও নিকোবর
|
|
১.৭৭
|
|
২.৪৩
|
|
১.৮৩
|
|
২
|
|
অরুণাচল প্রদেশ
|
|
৯৩.২৪
|
|
১০২.১৪
|
|
১৪৯.৯৮
|
|
৩
|
|
হিমাচল প্রদেশ
|
|
২৮.৮৪
|
|
৩৬.২৩
|
|
৫৫.১৭
|
|
৪
|
|
মণিপুর
|
|
৬.৮৭
|
|
৬.২৫
|
|
৭.৮৮
|
|
৫
|
|
মিজোরাম
|
|
১০
|
|
১৩.৭৬
|
|
১০.৩৬
|
|
৬
|
|
নাগাল্যান্ড
|
|
১৩.৭৫
|
|
১২.৪৯
|
|
১৫.৭৫
|
|
৭
|
|
রাজস্থান
|
|
৮১.৪৪
|
|
৮৩.৬
|
|
১০৭.৯৯
|
|
৮
|
|
সিকিম
|
|
৩৭.১৫
|
|
৩৯.৩৮
|
|
৬৯.৪৬
|
|
৯
|
|
উত্তরাখন্ড
|
|
৫২.৮৪
|
|
৮৩.৭১
|
|
১৪৪.৪১
|
|
১০
|
|
জম্মু-কাশ্মীর 
|
|
১১৯.৭৩
|
|
৯৬.৮৬
|
|
১৩৫.০৪
|
|
১১
|
|
লাদাখ 
|
|
১০২.১৪
|
|
১৪৫.২৫
|
|
১৩৫.৪৯
|
|
১২
|
|
পশ্চিমবঙ্গ
|
|
০
|
|
০
|
|
১৩.২৩
|
|
|
|
মোট
|
|
৫৪৭.৭৭
|
|
৬২২.১
|
|
৮৪৬.৫৯
সীমান্ত সড়ক সংগঠনের রক্ষণাবেক্ষনে থাকা রাস্তা খারাপ, এই ধরণের কোন অভিযোগ আসে নি।
লোকসভায় শ্রীমতী শর্মিষ্ঠা শেঠির এক লিখিত প্রশ্নের জবাবে এই তথ্য জানিয়েছেন প্রতিরক্ষা প্রতিমন্ত্রী শ্রী অজয় ভাট।
CG/CB/
(Visitor Counter : 49
স্বরাষ্ট্র মন্ত্রক
নকশাল তৎপরতা প্রসঙ্গে স্বরাষ্ট্র প্রতিমন্ত্রী
নয়াদিল্লি, ০৭ আগস্ট, ২০১৮
উগ্র বামপন্থার বিরুদ্ধে লড়াইয়ে নিরাপত্তা বাহিনীগুলি লক্ষ্যণীয় সাফল্য পেয়েছে। হিংসার ঘটনা এবং ভৌগোলিক পরিধি হ্রাস পাওয়ার মধ্য দিয়েই উগ্র বামপন্থার বিরুদ্ধে নিরাপত্তা বাহিনীগুলির সাফল্য প্রতিফলিত হয়। এমনকি, হিংসার ঘটনাও ২০০৯ সালের ২ হাজার ২৫৮ থেকে কমে ২০১৭-তে ৯০৮ হয়েছে। একই সঙ্গে, উগ্র বামপন্থা অঞ্চলের পরিধিও লক্ষ্যণীয়ভাবে হ্রাস পেয়েছে। লোকসভার মঙ্গলবার এক প্রশ্নের লিখিত জবাবে একথা জানান স্বরাষ্ট্র প্রতিমন্ত্রী শ্রী হংসরাজ গঙ্গারাম আহির।
তিনি আরও জানান, ১১টি রাজ্যের ৯০টি জেলা বর্তমানে নিরাপত্তা খাতে ব্যয় বরাদ্দ প্রকল্পের আওতায় রয়েছে। বিগত কয়েক বছরে সিপিআই মাওবাদীরা তাদের কর্মকান্ড কেরল, কর্ণাটক, তামিলনাড়ু ত্রিসীমানা অঞ্চলে এবং মধ্যপ্রদেশ, মহারাষ্ট্র, ছত্তিশগড় ত্রিসীমানা অঞ্চলে বাড়ানোর চেষ্টা চালালেও তা খুব বেশি সফল হয়নি। কেন্দ্রীয় সরকার উগ্র বামপন্থা দমনে রাজ্যগুলির প্রয়াসে সাহায্যের জন্য সর্বাত্মক ভূমিকা পালন করছে বলেও তিনি জানান। এছাড়াও, উগ্র বামপন্থার সমস্যা মোকাবিলার জন্য নিরাপত্তা সংক্রান্ত ব্যবস্থা সহ বহুমুখী কৌশল গ্রহণ করা হয়েছে বলে শ্রী আহির জানান। সরকারের এই ধরণের কৌশলের ফলস্বরূপ মাওবাদীদের প্রভাব থেকে সাধারণ মানুষকে দূরে রাখা সম্ভব হয়েছে এবং সরকারের প্রতি আস্থা ও সমর্থন বেড়েছে।
SSS/BD/SB……
(Visitor Counter : 68
কেন্দ্রীয়মন্ত্রিসভা
কেন্দ্রীয় মন্ত্রী অনন্ত কুমারের প্রয়াণে কেন্দ্রীয় মন্ত্রিসভার গভীর শোক প্রকাশ
নয়াদিল্লি, ১৩ নভেম্বর, ২০১৮
কেন্দ্রীয় মন্ত্রী অনন্ত কুমারের প্রয়াণে গভীর শোক প্রকাশ করেছে কেন্দ্রীয় মন্ত্রীসভা। ১২ই নভেম্বর রাত ১টা ৫০ মিনিট নাগাদ বেঙ্গালুরু-তে কেন্দ্রীয় রাসায়নিক ও সার এবং সংসদ বিষয়ক মন্ত্রী অনন্ত কুমার শেষ নিঃশ্বাস ত্যাগ করেন। তাঁর প্রয়াণে কেন্দ্রীয় মন্ত্রিসভার বিশেষ বৈঠকে এক শোক প্রস্তাব পাঠ করা হয়। তাতে বলা হয়েছে যে, দেশ একজন দক্ষ নেতাকে হারালো। প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে সরকার ও দেশের তরফে প্রয়াত মন্ত্রীর শোক-সন্তপ্ত পরিবার-পরিজনকে গভীর সমবেদনা জানানো হয়।
মন্ত্রিসভা অনন্ত কুমারের স্মরণে ২ মিনিট নিরবতা পালন করে।
শোক প্রস্তাবে উল্লেখিত বিষয় হ’ল –
“১৯৫৯ সালের ২২শে জুলাই বেঙ্গালুরু-তে শ্রী অনন্ত কুমার জন্মগ্রহণ করেন। হুববালিতে কর্ণাটক বিশ্ববিদ্যালয় থেকে ইংরাজি সাহিত্যে স্নাতক অনন্ত কুমার পরে কর্ণাটক বিশ্ববিদ্যালয়ের জেএসএস আইন কলেজ থেকে এলএলবি ডিগ্রি নেন।
ছাত্রাবস্থায় জনসেবার কাজ শুরু করেন তিনি। যোগ দেন বিজেপি-তে। কর্ণাটক শাখায় দলের সাংগঠনিক সচিব ছিলেন তিনি। পরে, কর্ণাটকে দলের সভাপতির পদ গ্রহণ করেন। তাঁর নেতৃত্বে কর্ণাটকে দল বিস্তারলাভ করে এবং রাজ্যে সরকার গঠন করে। তিনি দলের জাতীয় শাখার সাধারণ সচিব ছিলেন এবং সংসদীয় বোর্ডের সদস্য সচিব ছিলেন। দলের কৌশল নির্ণায়ক নেতাদের মধ্যে অন্যতম ছিলেন তিনি।
১৯৯৬ সালে দক্ষিণ বেঙ্গালুরু থেকে প্রথমবার লোকসভায় নির্বাচিত হন তিনি। ১৯৯৮ সালে বাজপেয়ী মন্ত্রিসভার সর্বকনিষ্ঠ মন্ত্রী হিসাবে দায়িত্ব নেন তিনি। অনন্ত কুমার ছিলেন অসামারিক বিমান চলাচল দপ্তরের মন্ত্রী। জীবনের শেষ দিন পর্যন্ত দক্ষিণ বেঙ্গালুরু থেকে লোকসভা আসনের প্রতিনিধি ছিলেন তিনি। মোট ছ’বার তিনি দক্ষিণ বেঙ্গালুরু আসনে জয়ী হন।
দীর্ঘ রাজনৈতিক জীবনে অনন্ত কুমার কেন্দ্রীয় মন্ত্রিসভার পর্যটন ও সংস্কৃতি, যুব ও ক্রীড়া, নগরোন্নয়ন, গ্রামোন্নয়ন দপ্তরের দায়িত্ব পালন করেছেন। বিভিন্ন সংসদীয় কমিটির চেয়ারম্যানও ছিলেন তিনি।
একজন সমাজ কর্মী ছিলেন অনন্ত কুমার। যুক্ত ছিলেন স্বেচ্ছাসেবী সংগঠনের সঙ্গেও। স্কুলের ছাত্রছাত্রীদের পুষ্টিগুণসম্পন্ন মিড-ডে-মিলের খাবার সরবরাহ, শিক্ষা সামগ্রী সহ একটি চলমান ইউনিট বেঙ্গালুরুর বস্তি এলাকায় পাঠানো সরকারি বিদ্যালয়গুলিতে পানীয় জল সরবরাহ, অনুন্নত, বিশেষ করে মহিলাদের বৃত্তিগত শিক্ষা প্রদান সহ নানারকম উন্নয়নমূলক কাজের সঙ্গে যুক্ত ছিলেন তিনি। গ্রিন বেঙ্গালুরু ১ : ১ নামে একটি উদ্যোগের সূচনা করেছিলেন অনন্ত কুমার। বেঙ্গালুরুর বিভিন্ন অঞ্চলে সবুজায়নের লক্ষ্যে এই প্রকল্পের আওতায় ১ কোটিরও বেশি গাছের চারা রোপণের কর্মসূচি হাতে নেওয়া হয়।
মন্ত্রিসভায় দেশের সেবায় বিভিন্ন ভূমিকায় অনন্ত কুমারের কাজের ভুয়সী প্রশংসা করা হয়। তাঁর মৃত্যুতে গভীর শোক জানায় মন্ত্রীসভা। তাঁর এই অকাল প্রয়াণে দেশ একজন দক্ষ নেতাকে হারালো। সারা দেশের পক্ষ থেকে কেন্দ্রীয় মন্ত্রীসভা শোক-সন্তপ্ত পরিবার-পরিজনকে গভীর সমবেদনা জানায়”।
CG/PM/SB…
(Visitor Counter : 175
তথ্যওসম্প্রচারমন্ত্রক
আইএফএফআই-এর মাল্টি-মিডিয়া প্রদর্শনী শুরু হবে আগামীকাল থেকে
নয়াদিল্লি, ২০ নভেম্বর, ২০১৯
তথ্য ও সম্প্রচার মন্ত্রক আইএফএফআই-তে উচ্চ প্রযুক্তির অভিনব মাল্টি-মিডিয়া প্রদর্শনীর আয়োজন করেছে। আগামীকাল গোয়ার কলা অ্যাকাডেমির কাছে দরিয়া সঙ্গমে সকাল ১০-৩০ মিনিটে তথ্য ও সম্প্রচার সচিব শ্রী অমিত খারে প্রদর্শনীর উদ্বোধন করবেন। ২১ থেকে ২৮ নভেম্বর সকাল ১০ থেকে রাত ৮টা পর্যন্ত এই প্রদর্শনী সকলের জন্য খোলা থাকবে।
আইএফএফআই-এর সুবর্ণ জয়ন্তী বর্ষ উপলক্ষে ‘IFFI@50’ শিরোনামে এই প্রদর্শনীটি ১৯৫২ থেকে আইএফএফআই-এর যাত্রাপথের প্রতি শ্রদ্ধার্ঘ্য। এই প্রদর্শনীর লক্ষ্য, কিভাবে আইএফএফআই ভারতীয় সিনেমাকে বিশ্বের কাছে তুলে ধরতে সাহায্য করেছে এবং ভারতকে একটি প্ল্যাটফর্ম হিসেবে তুলে ধরতে পেরেছে যেখানে সারা বিশ্বের সিনেমা প্রদর্শিত হতে পারে।
এই প্রদর্শনীতে দর্শকরা নানা প্রদর্শের মাধ্যমে ভারতীয় সিনেমার বিবর্তন চাক্ষুষ করতে পারবেন। এছাড়াও, নানা উচ্চ প্রযুক্তির বিজ্ঞান, কারিগরি, উপকরণ ও যন্ত্রপাতি রাখা হয়েছে প্রদর্শনীতে যার দ্বারা দর্শকরা ছবি তৈরির কলাকৌশল এবং সমাজের ওপর ছবির প্রভাব সম্পর্কে বিস্তারিত জানতে পারবেন।
প্রদর্শনীর পাশাপাশি, আয়োজিত হচ্ছে ফিল্ম ক্যুইজ, স্বচ্ছ ভারত, একবার ব্যবহারযোগ্য প্লাস্টিক বর্জন, ‘এক ভারত শ্রেষ্ঠ ভারত’ ইত্যাদির মতো সরকারি নানা উদ্যোগ নিয়ে স্বল্পদৈর্ঘ্যের ছবি নির্মাণ এবং ছোটদের জন্য অঙ্কন প্রতিযোগিতা ইত্যাদি।
SSS/AP/DM
(Visitor Counter : 40
প্রধানমন্ত্রীরদপ্তর
প্রধানমন্ত্রী ২৮শে জানুয়ারি ডাভোসে বিশ্ব অর্থনৈতিক ফোরামের ভাষণ দেবেন
নতুনদিল্লি, ২৭শে জানুয়ারি, ২০২১
প্রধানমন্ত্রী শ্রী নরেন্দ্র মোদী ২৮শে জানুয়ারি ভিডিও কনফারেন্সের মাধ্যমে ডাভোসে বিশ্ব অর্থনৈতিক ফোরামে বক্তব্য রাখবেন। এই অনুষ্ঠানে বিশ্বের চারশোর বেশী শীর্ষস্থানীয় শিল্পপতি যোগ দেবেন। প্রধানমন্ত্রী ‘মানবজাতির মঙ্গলে প্রযুক্তির ব্যবহার- চতুর্থ শিল্প বিপ্লব’ শীর্ষক বিষয়ে বক্তব্য রাখবেন। এই অনুষ্ঠানে তিনি বিভিন্ন সংস্থার মূখ্য কার্যনির্বাহী আধিকারিকদের সঙ্গে বার্তালাপ করবেন।
কোভিড পরবর্তী সময়ে সব কিছু স্বাভাবিক করার জন্য বিশ্ব অর্থনৈতিক ফোরামের উদ্যোগ নিয়ে ডাভোসে আলোচনা হবে।
সংস্কৃতিমন্ত্রক
৭৫তম স্বাধীনতা দিবস উপলক্ষ্যে কলকাতার ভিক্টোরিয়া মেমোরিয়াল হলে ৭৫০০ বর্গমিটার জাতীয় পতাকা উত্তোলন
কলকাতা, ১৫ই আগস্ট, ২০২১
৭৫ তম স্বাধীনতা দিবস উপলক্ষ্যে পশ্চিমবঙ্গের রাজ্যপাল শ্রী জগদীপ ধনখড় কলকাতার ভিক্টোরিয়া মেমোরিয়াল হলে আজ ৭৫০০ বর্গমিটারের একটি জাতীয় পতাকা উত্তোলন করেন। ভিক্টোরিয়া মেমোরিয়াল হল, পর্যটন মন্ত্রকের ইন্ডিয়া ট্যুরিজম কলকাতা দপ্তর এবং দার্জিলিং -এর হিমালয়ান মাউন্টেনিয়ারিং ইনস্টিটিউট যৌথভাবে এই অনুষ্ঠানের আয়োজন করে।
রাজ্যপাল ভিক্টোরিয়া মেমোরিয়াল চত্বরে প্রচলিত মাপের ত্রিবর্ণ রঞ্জিত জাতীয় পতাকাও উত্তোলন করেছেন। এই উপলক্ষ্যে আয়োজিত অনুষ্ঠানে শ্রী ধনখড় বলেন, আমাদের সমাজে অসহিষ্ণুতার কোনো স্থান নেই। ভারতীয় সংবিধান মানবাধিকারকে রক্ষা করে। তিনি পশ্চিমবঙ্গের জনসাধারণকে রাজ্যের অজানা স্বাধীনতা সংগ্রামীদের বিষয়ে তথ্য সংগ্রহ করে যথোচিত শ্রদ্ধা নিবেদনের পরামর্শ দিয়েছেন।
৭৫তম স্বাধীনতা দিবসের সঙ্গে সাজুয্য রেখে ভিক্টোরিয়া মেমোরিয়াল হল চত্বরে ৭৫০টি চারাগাছ রোপণ করা হয়েছে। অনুষ্ঠানে ভিক্টোরিয়া মেমোরিয়াল হলের কিউরেটর এবং সচিব ড. জয়ন্ত সেনগুপ্ত, পর্যটন মন্ত্রকের উপমহানির্দেশক এবং পূর্বাঞ্চলীয় নির্দেশক শ্রী সাগ্নিক চৌধুরী এবং দার্জিলিঙের হিমালয়ন মাউন্টেনিয়ারিং ইনস্টিটিউটের গ্রুপ ক্যাপ্টেন জয় কিষাণ সহ বিশিষ্টজনেরা অনুষ্ঠানে উপস্থিত ছিলেন।
CG/CB/SFS
(Visitor Counter : 25
তথ্যওসম্প্রচারমন্ত্রক
আইফা তাদের ক্যালিডোস্কোপ প্রকাশ করেছে
নতুন দিল্লি, ১২ জানুয়ারি, ২০২১
ভারতের আন্তর্জাতিক চলচ্চিত্র উৎসব উপলক্ষে চলচ্চিত্রগুলির জন্য আইফা আজ ক্যালিডোস্কোপ প্রকাশ করেছে। বিশ্বের ১২টি ছবি এই উৎসবে প্রদর্শিত হবে।
তালিকা অনুযায়ী প্রথমে রয়েছে- ১) ব্রাজিল ও জার্মানির গাসটাভো গ্যালভায়োর ছবি- উই স্টিল হ্যাভ ব্ল্যাক নাইট।
২) উরুগুয়ের এলেক্স পাইপারনোর ছবি- উইন্ডো বয় উড অলসো লাইক টু হ্যাভ এ সাবমেরিন।
৩) কলম্বিয়ার ফের্নান্দো ট্রুবার- ফরগোটেন উই অল বি।
৪) ইরাকের মোহান্দ হায়ালের- হাইফা স্ট্রিট।
৫) ফরাসি পরিচালক ইমানুয়েল মৌরেটের- লাভ আফেয়ার।
৬) গ্রিসের কৃষ্টোস নিকোও-র- অ্যাপলস।
৭) লিথুয়ানিয়ার মন্টাস কেভি দাড়া ভিশিয়াসের ছবি- পার্থেনন।
৮) সুইজারল্যান্ডের পরিচালক স্টেফানেই চুয়েটের- মাই লিটিল সিস্টার।
৯) ইজরায়েলের ডাইনি রোজেনবার্গের- দা ডেথ অফ এ সিনেমা এন্ড মাই ফাদার টু।
১০) ফ্রান্সের ইমানুয়েল কোরকলের- দ্য বিগ হিট।
১১) পোল্যান্ডের লিচ মাজেস্কির ভ্যালি অফ দ্য গডস।
১২) ফ্রান্সের ফিলিপি'র ল্যাকোটির- নাইট অফ দ্য কিংস।
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণ ১৬৬ কোটি ৬৮ লক্ষ ছাড়িয়েছে
দেশে গত ২৪ ঘণ্টায় ৬১ লক্ষেরও বেশি টিকার ডোজ দেওয়া হয়েছে
জাতীয় স্তরে সুস্থতার হার বর্তমানে ৯৪.৬০ শতাংশ
দেশে গত ২৪ ঘণ্টায় নতুন করে আক্রান্তের সংখ্যা ১ লক্ষ ৬৭ হাজার ৫৯
দেশে সুস্পষ্টভাবে করোনায় আক্রান্তের সংখ্যা ১৭ লক্ষ ৪৩ হাজার ৫৯
সাপ্তাহিক-ভিত্তিতে আক্রান্তের হার ১৫.২৫ শতাংশ
নয়াদিল্লি, ০১ ফেব্রুয়ারি, ২০২২
দেশে গত ২৪ ঘণ্টায় কোভিড-১৯ টিকাকরণের সংখ্যা ৬১ লক্ষ ৪৫ হাজার ৭৬৭। আজ সকাল ৭টা পর্যন্ত পাওয়া তথ্যানুযায়ী, মোট টিকাকরণের সংখ্যা ১৬৬ কোটি ৬৮ লক্ষ ৪৮ হাজার ২০৪।
মোট টিকাকরণের পরিসংখ্যান নিম্নরূপ:
|
|
স্বাস্থ্য কর্মী
|
|
প্রথম ডোজ
দ্বিতীয় ডোজ
প্রিকশন ডোজ
|
|
১,০৩,৯৫,৮১২
৯৮,৭২,৫০৯
৩৩,৮৯,৫৭১
|
|
অগ্রভাগে থাকা করোনা-যোদ্ধা
|
|
প্রথম ডোজ
দ্বিতীয় ডোজ
প্রিকশন ডোজ
|
|
১,৮৩,৯৬,৮৮০
১,৭২,৪৯,৯৯৭
৩৯,৬০,১১৯
|
|
১৫-১৮ বছর বয়সী
|
|
প্রথম ডোজ
দ্বিতীয় ডোজ
|
|
৪,৬৬,৫২,৩৯৮
৩,৫৯,৫৪৬
|
|
১৮-৪৪ বছর বয়সী
|
|
প্রথম ডোজ
দ্বিতীয় ডোজ
|
|
৫৪,১৩,০৩,২৫৫
৪০,৬২,১৪,২৫৫
|
|
৪৫-৫৯ বছর বয়সী
|
|
প্রথম ডোজ
দ্বিতীয় ডোজ
|
|
২০,০৩,৪৫,৮৮৫
১৭,১৬,৫৪,২৯৬
|
|
৬০ বছরের বেশি বয়সী
|
|
প্রথম ডোজ
দ্বিতীয় ডোজ
প্রিকশন ডোজ
|
|
১২,৪৯,২৫,৪৩২
১০,৬৯,৭৫,৯৩৬
৫১,৫২,৩১৩
|
|
|
|
প্রিকশন ডোজ
|
|
১,২৫,০২,০০৩
|
|
মোট
|
|
|
|
১,৬৬,৬৮,৪৮,২০৪
দেশে গত ২৪ ঘণ্টায় সুস্থ হয়েছেন ২ লক্ষ ৫৪ হাজার ৭৬ জন। এর ফলে, মহামারী শুরুর সময় থেকে মোট আরোগ্যলাভের সংখ্যা ৩ কোটি ৯২ লক্ষ ৩০ হাজার ১৯৮।
জাতীয় স্তরে সুস্থতার হার বর্তমানে ৯৪.৬০ শতাংশ।
গত ২৪ ঘণ্টায় নতুন করে আক্রান্ত হয়েছেন ১ লক্ষ ৬৭ হাজার ৫৯ জন।
দেশে সুস্পষ্টভাবে করোনায় আক্রান্তের সংখ্যা বর্তমানে ১৭ লক্ষ ৪৩ হাজার ৫৯ হয়েছে, যা মোট আক্রান্তের ৪.২০ শতাংশ।
দেশে একদিকে যেমন নমুনা পরীক্ষার পরিকাঠামো বেড়েছে, তেমনই দেশে গত ২৪ ঘণ্টায় ১৪ লক্ষ ২৮ হাজার ৬৭২টি নমুনা পরীক্ষা হয়েছে। এর ফলে, সামগ্রিকভাবে মোট নমুনা পরীক্ষার সংখ্যা ৭৩ কোটি ৬ লক্ষ ৯৭ হাজার ১৯৩।
দেশে একদিকে যখন নমুনা পরীক্ষার হার লাগাতার বেড়েছে, অন্যদিকে তখন সাপ্তাহিক-ভিত্তিতে আক্রান্তের হার দাঁড়িয়েছে ১৫.২৫ শতাংশ। একইভাবে, দৈনিক আক্রান্তের হার দাঁড়িয়েছে ১১.৬৯ শতাংশ।
(CG/BD/SB
প্রধানমন্ত্রীরদপ্তর
৪২তম প্রগতি আলোচনা চক্রে সভাপতিত্ব করেছেন প্রধানমন্ত্রী
প্রধানমন্ত্রী ১০টি রাজ্য এবং দুটি কেন্দ্রশাসিত অঞ্চলে ছড়িয়ে থাকা ১,২১,৩০০ কোটি টাকা মূল্যে ১২টি মূল প্রকল্পের পর্যালোচনা করেছেন
রাজকোট, জম্মু, অবন্তিপোরা, বিবিনগর, মাদুরাই, রেওয়ারি এবং দ্বারভাঙায় এইমস-এর নির্মাণ কাজের অগ্রগতি পর্যালোচনা করেন প্রধানমন্ত্রী
পিএম স্বনিধি প্রকল্পের পর্যালোচনা করে প্রধানমন্ত্রী সমস্ত মুখ্যসচিবকে শহরাঞ্চলে যোগ্য হকারদের চিহ্নিত করে তাদের কাছে এই প্রকল্পের সুযোগ পৌঁছে দিতে বলেছেন
নয়াদিল্লি, ২৮ জুন, ২০২৩
প্রধানমন্ত্রী শ্রী নরেন্দ্র মোদী ৪২তম প্রগতি আলোচনা চক্রে সভাপতিত্ব করেছেন। এটি কেন্দ্র এবং রাজ্য সরকারের বিভিন্ন প্রকল্পের সময় বেঁধে রূপায়ণ এবং সক্রিয় পরিচালনার ক্ষেত্রে একটি আইসিটি নির্ভর মাল্টিমোডাল মঞ্চ।
বৈঠকে ১২টি মূল প্রকল্পের পর্যালোচনা করা হয়। এই ১২টি প্রকল্পের মধ্যে ৭টি স্বাস্থ্য ও পরিবার কল্যাণ মন্ত্রক, ২টি প্রকল্প রেল মন্ত্রক এবং একটি করে সড়ক পরিবহন ও মহাসড়ক মন্ত্রক, ইস্পাত মন্ত্রক ও পেট্রোলিয়াম ও প্রাকৃতিক গ্যাস মন্ত্রকের। ১ লক্ষ ২১ হাজার ৩০০ কোটি টাকার এই প্রকল্পগুলি ছড়িয়ে রয়েছে ১০টি রাজ্যে। রাজ্যগুলি হল- ছত্তিশগড়, বিহার, রাজস্থান, মধ্যপ্রদেশ, গুজরাট, মহারাষ্ট্র, তেলেঙ্গানা, তামিলনাড়ু, ওড়িশা এবং হরিয়ানা। এছাড়া দুটি কেন্দ্রশাসিত অঞ্চলে জম্মু ও কাশ্মীর এবং দাদরা ও নগর হাভেলিতে।
প্রধানমন্ত্রী রাজকোট, জম্মু, অবন্তিপোরা, বিবিনগর, মাদুরাই, রেওয়ারি এবং দ্বারভাঙার এইমস প্রকল্পের নির্মাণ কাজে অগ্রগতি পর্যালোচনা করেন। তিনি সমস্ত অংশীদারদের বকেয়া বিষয়গুলি নিষ্পত্তি করে প্রকল্পগুলির কাজ যাতে সুনির্দিষ্ট সময়ের মধ্যে শেষ হয় তা নিশ্চিত করতে বলেন। তিনি বলেন, মনে রাখতে হবে এগুলির সঙ্গে জনগণের স্বার্থ জড়িত।
আলোচনাচক্রে প্রধানমন্ত্রী ‘পিএম স্বনিধি প্রকল্প’-এরও পর্যালোচনা করেন। তিনি সমস্ত যোগ্য হকারদের চিহ্নিত করে বিশেষত টু টিয়ার এবং থ্রি টিয়ার শহরগুলিতে এই প্রকল্পের সুযোগ তাদের কাছে পৌঁছে দেওয়ার জন্য মুখ্য সচিবদের নির্দেশ দেন। প্রধানমন্ত্রী একটি সুনির্দিষ্ট রূপরেখা ধরে ডিজিটাল বিনিময়ে হকারদের উৎসাহিত করতে অভিযান চালানোর নির্দেশ দেন। স্বনিধি সুবিধা প্রাপকদের পরিবারের সদস্যদের 'স্বনিধি সে সমৃদ্ধি' অভিযানে সব সরকারি প্রকল্পের সুযোগ পৌঁছে দেওয়ার নির্দেশ দেন।
প্রধানমন্ত্রী জি২০ বৈঠকগুলি সফলভাবে আয়োজনের জন্য সব মুখ্যসচিবকে ধন্যবাদ জানান। তিনি এই বৈঠকগুলি থেকে রাজ্যগুলি যাতে সর্বাধিক সুবিধা লাভ করতে পারে বিশেষত পর্যটন এবং রপ্তানী প্রসারের ক্ষেত্রে, সে ব্যাপারে তাঁদের সক্রিয় ভূমিকা নিতে বলেন।
এই প্রগতি বৈঠকে ১৭.০৫ লক্ষ কোটি টাকার ৩৪০টি প্রকল্পের এ পর্যন্ত পর্যালোচনা হয়েছে।
CG/AB/NS
(
স্বাস্থ্যওপরিবারকল্যাণমন্ত্রক
১৩ কোটিরও বেশি নমুনা পরীক্ষা সহ ভারত করোনা মোকাবিলায় আরও একটি মাইলফলক অর্জন করেছে;
অধিক সংখ্যায় নমুনা পরীক্ষার ফলে আক্রান্তের হার ক্রমশ কমছে;
মোট আক্রান্তের তুলনায় সুস্পষ্টভাবে করোনায় আক্রান্তের হার কমে ৪.৮৬ শতাংশ হয়েছে
নয়াদিল্লি, ২১ নভেম্বর, ২০২০
বিশ্বব্যাপী করোনা মহামারীর বিরুদ্ধে লড়াইয়ে ভারত আরও একটি লক্ষ্যণীয় মাইলফলক অর্জন করেছে। দৈনিক ১০ লক্ষ নমুনা পরীক্ষার অঙ্গীকারকে সামনে রেখে দেশে গত ২৪ ঘন্টায় ১০ লক্ষ ৬৬ হাজার ২২টি নমুনা পরীক্ষা হয়েছে। এর ফলে, ভারতের নমুনা পরীক্ষার সংখ্যা বেড়ে ১৩ কোটি ৬ লক্ষ ৫৭ হাজার ৮০৮ হয়েছে। কেবল ১০ দিন সময়ের মধ্যেই শেষ ১ কোটি নমুনা পরীক্ষা করা হয়েছে।
দেশে দৈনিক ১০ লক্ষেরও বেশি নমুনা পরীক্ষার গড় হার অব্যাহত থাকায় আক্রান্তের সংখ্যা লাগাতার কমছে। বর্তমানে এই হার কমে দাঁড়িয়েছে ৬.৯৩ শতাংশ। শুক্রবার দৈনিক আক্রান্তের গড় হার ছিল ৪.৩৪ শতাংশ।
দেশে গত ২৪ ঘন্টায় ৪৬ হাজার ২৩২ জন নতুন করে করোনায় আক্রান্ত হয়েছেন। দৈনিক আক্রান্তের হার কমে দাঁড়িয়েছে ৪.৩৪ শতাংশে। অধিক সংখ্যায় নমুনা পরীক্ষার ফলে দেশে আক্রান্তের হার লাগাতার কমলেও ইউরোপ ও আমেরিকার দেশগুলিতে কোভিড আদর্শ আচরণ মেনে না চলার দরুণ আক্রান্তের সংখ্যা বাড়ছে। দেশে আক্রান্তের সংখ্যা কমানোর জন্য সমস্ত রাজ্য ও কেন্দ্রশাসিত অঞ্চলকে নমুনা পরীক্ষার হার বাড়ানোর পরামর্শ দেওয়া হচ্ছে।
২৪টি রাজ্য ও কেন্দ্রশাসিত অঞ্চলে প্রতি ১০ লক্ষ জনসংখ্যায় নমুনা পরীক্ষার হার সর্বভারতীয় গড় হারের তুলনায় বেশি। অন্যদিকে, ১২টি রাজ্য/কেন্দ্রশাসিত অঞ্চলে প্রতি ১০ লক্ষ জনসংখ্যায় নমুনা পরীক্ষার হার জাতীয় গড়ের তুলনায় কম।
বর্তমানে ভারতে সুস্পষ্টভাবে করোনায় আক্রান্তের সংখ্যা ৪ লক্ষ ৩৯ হাজার ৭৪৭, যা মোট আক্রান্তের কেবল ৪.৮৬ শতাংশ।
ভারতে গত ২৪ ঘন্টায় ৪৯ হাজার ৭১৫ জন আরোগ্য লাভ করেছেন। এর ফলে, মোট সুস্থতার সংখ্যা বেড়ে হয়েছে ৮৪ লক্ষ ৭৮ হাজার ১২৪। সুস্থতার হার বেড়ে হয়েছে ৯৩.৬৭ শতাংশ। সুস্থতার সংখ্যা এবং সুস্পষ্টভাবে করোনায় আক্রান্তের সংখ্যার মধ্যে ফারাক আরও বেড়ে বর্তমানে দাঁড়িয়েছে ৮০ লক্ষ ৩৮ হাজার ৩৭৭।
গত ২৪ ঘন্টায় আরোগ্য লাভকারীদের ৭৮.১৯ শতাংশই ১০টি রাজ্য ও কেন্দ্রশাসিত অঞ্চল থেকে। দিল্লি থেকে আরোগ্য লাভ করেছেন ৮ হাজার ৭৭৫ জন। মহারাষ্ট্র থেকে সুস্থ হয়েছেন ৬ হাজার ৯৪৫ জন এবং কেরল থেকে ৬ হাজার ৩৯৮ জন।
দেশে গত ২৪ ঘন্টায় নতুন করে করোনায় আক্রান্তদের ৭৭.৬৯ শতাংশই ১০টি রাজ্য ও কেন্দ্রশাসিত অঞ্চল থেকে। দিল্লি থেকে সর্বাধিক ৬ হাজার ৬০৮ জন করোনায় আক্রান্ত হয়েছেন। কেরল থেকে আক্রান্ত হয়েছেন ৬ হাজার ২৮ জন। মহারাষ্ট্র থেকে গতকাল আক্রান্তের সংখ্যা ৫ হাজার ৬৪০।
দেশে গত ২৪ ঘন্টায় ৫৬৪ জনের করোনাজনিত কারণে মৃত্যু হয়েছে। এর মধ্যে ৮২.৬২ শতাংশের মৃত্যু হয়েছে ১০টি রাজ্য ও কেন্দ্রশাসিত অঞ্চল থেকে। সর্বাধিক ১৫৫ জনের মৃত্যু হয়েছে মহারাষ্ট্রে। দিল্লি থেকে মারা গেছেন ১১৮ জন।
প্রধানমন্ত্রীরদপ্তর
চেতি চাঁদ উপলক্ষে প্রধানমন্ত্রীর শুভেচ্ছা
নয়াদিল্লি, ২২ মার্চ, ২০২৩
প্রধানমন্ত্রী শ্রী নরেন্দ্র মোদী চেতি চাঁদ উপলক্ষে সকলকে শুভেচ্ছা জানিয়েছেন।
প্রধানমন্ত্রী তাঁর ট্যুইট বার্তায় বলেন, “চেতি চাঁদের শুভেচ্ছা রইল।
জয় ঝুলেলাল”!
PG/PM/SB
(
নির্বাচনকমিশন
ঝাড়খন্ড বিধানসভা নির্বাচন পঞ্চম পর্যায় : একনজরে কিছু তথ্য
নয়াদিল্লি, ১১ ডিসেম্বর, ২০১৯
ঝাড়খন্ড বিধানসভা নির্বাচনে পঞ্চম পর্যায়ের ভোট গ্রহণ আগামী ২০ ডিসেম্বর শুক্রবার। এই পর্যায়ে রাজ্যের ছয় জেলায় মোট ১৬টি আসনে ভোট গ্রহণ করা হবে। জেলাগুলি হল- সাহেবগঞ্জ, পাকুড়, দুমকা, জামতারা, দেওঘর ও গোড্ডা। এই পর্যায়ের নির্বাচনে প্রধান রাজনৈতিক দলগুলি-সহ রাজ্য স্বীকৃত দল ও নির্দল মিলিয়ে মোট প্রার্থী সংখ্যা ২৩৭। এরমধ্যে পুরুষ ভোটপ্রার্থী ২০৮ এবং মহিলা প্রার্থী সংখ্যা ২৯।
ভোট গ্রহণ শুরু হবে সকাল ৭টায়। শেষ বিকাল ৫টায়। তবে, সাহেবগঞ্জের বোরিও, বারহাইত; পাকুড় জেলার লিটিপাড়া, মহেশপুর এবং দুমকা জেলার শিকারীপাড়ায় ভোটপর্ব শেষ হবে বেলা ৩টেয়। আয়তনের দিক থেকে সবথেকে ছোট বিধানসভা ক্ষেত্র হল মহাগামা। সবথেকে বড় বিধানসভা ক্ষেত্র বারহাইত। অন্যদিকে, নির্বাচক মন্ডলীর সংখ্যার দিক থেকে ছোট বিধানসভা ক্ষেত্র হল লিটিপাড়া। এখানে ভোটদাতার সংখ্যা ১ লক্ষ ৯৯ হাজার ৭৮৯ জন। ভোটদাতাদের সংখ্যার দিক থেকে সবথেকে বড় বিধানসভা ক্ষেত্র হল পাকুড়। এই বিধানসভা অঞ্চলে ভোটদাতার সংখ্যা ৩ লক্ষ ২০ হাজার ৩২ জন। পঞ্চম পর্যায়ের ভোটে এই ৬টি জেলায় মোট ভোটদাতার সংখ্যা ৪০ লক্ষ ৫ হাজার ২৮৭। এরমধ্যে পুরুষ ভোটদাতা ২০ লক্ষ ৪৯ হাজার ৯২১, মহিলা ভোটদাতা ১৯ লক্ষ ৫৫ হাজার ৩৩৬ এবং অন্যান্য ভোটদাতা ৩০। অনাবাসী ভারতীয় ভোটদাতা রয়েছেন ছয় জন এবং সার্ভিস ভোটারের সংখ্যা ৩ হাজার ৭৬। এই পর্যায়ের ভোটে সবথেকে বেশি ২৬ জন প্রার্থী রয়েছেন জারমুন্ডি আসনে। সবথেকে কম প্রার্থী পোড়েয়াহাট আসনে। এখানে প্রার্থী সংখ্যা আট। এই পর্যায়ের নির্বাচনে ব্যালট ইউনিট রাখা হয়েছে ৮ হাজার ৯৮৭টি। কন্ট্রোল ইউনিটের সংখ্যা ৬ হাজর ৭৩৮ এবং ভিভিপ্যাট থাকছে ৭ হাজার ৬টি। মোট ভোটগ্রহণ কেন্দ্রের সংখ্যা ৫ হাজার ৩৮৯।
SSS/BD/NS
(Visitor Counter : 66
মানবসম্পদবিকাশমন্ত্রক
রোপার আইআইটি দেশের প্রথম বিদ্যুৎ বিহীন সিপ্যাপ যন্ত্র ‘জীবন বায়ু’ উদ্ভাবন করেছে
চন্ডীগড়, ১৪ই জুন, ২০২১
রোপারের ইন্ডিয়ান ইনস্টিটিউট অফ টেকনোলজি  সিপ্য়াপের বিকল্প হিসেবে ‘জীবন বায়ু’ নামে একটি যন্ত্র উদ্ভাবন করেছে। অক্সিজেন সিলিন্ডার থেকে অক্সিজেন বের করা এবং হাসপাতালে অক্সিজেন পাইপলাইন দিয়ে অক্সিজেন সরবরাহ করার জন্য এই যন্ত্রে কোনো বিদ্য়ুৎ সংযোগের প্রয়োজন নেই। দেশে এই প্রথম এধরণের কোনো যন্ত্র উদ্ভাবন করা হল।
যে সমস্ত রোগীর ঘুমানোর সময় স্লিপ অ্যাপনিয়ার সমস্যা দেখা দেয় অর্থাৎ শ্বাসকষ্ট হয়, তাদের জন্য কন্টিনিউয়াস পজিটিভ এয়ারওয়ে প্রেসার  ব্যবহার করা হয়। সহজে শ্বাস নেওয়ার জন্য এই যন্ত্র হালকা বায়ুর চাপে অক্সিজনে সরবরাহ করে। যে সব শিশুর জন্মের পর ফুসফুস সঠিকভাবে তৈরি হয় নি, তাদের ক্ষেত্রে এই যন্ত্র গুরুত্বপূর্ণ ভূমিকা নেয়। কোভিড সংক্রমণের প্রথম পর্যায়ে এর সাহায্যে চিকিৎসা করা হয়, যার ফলে ফুসফুসের ক্ষতি কম হয় এবং রোগী দ্রুত আরোগ্য লাভ করেন।
স্বল্পমূল্যের জীবন বায়ু নামে যে সিপ্যাপ যন্ত্রটি তৈরি করা হয়েছে, সেখানে একটি ২২ মিলিমিটার সার্কিট টিউব আছে। যেহেতু এই যন্ত্র বিদ্যুৎ ছাড়াই ব্যবহার করা যায়, তাই রোগীকে এক জায়গা থেকে অন্য জায়গায় নিয়ে যাওয়ার সময় এটি ব্যবহার করা সম্ভব।
রোপার আইআইটি -র মেটালজিক্যাল অ্যান্ড মেটেরিয়াল ইঞ্জিনিয়ারিং বিভাগের অ্যাসিট্যান্ট প্রফেসর ড. খুশবু রাখা বলেছেন, কোভিড মহামারির সময় যখন ভেন্টিলেটর এবং অক্সিজেন কনসেনট্রেটরের জন্য বিদ্য়ুতের প্রয়োজন হয়, তখন এই যন্ত্র বিদ্যুৎ ছাড়াই চলে। এই যন্ত্রের ভাইরাস প্রতিরোধী ক্ষমতা ৯৯.৯৯ শতাংশ। রোগীকে ২০ থেকে ৬০ এলপিএম হারে জীবন বায়ুর মাধ্যমে অক্সিজেন দেওয়া সম্ভব। এখন এই যন্ত্রটি চিকিৎসার কাজে কতটা ব্যবহার করা যাবে, তা নিয়ে পরীক্ষা – নিরীক্ষা করতে প্রস্তুত। এছাড়াও এটিকে বাণিজ্যিকভাবে উৎপাদন করার জন্য প্রয়োজনীয় ব্যবস্থা নেওয়া হচ্ছে।
CG/CB/SFS
(Visitor Counter : 202
যুবওক্রীড়াবিষয়কমন্ত্রক
যুব ও ক্রীড়া বিষয়ক মন্ত্রক গত তিন বছরে ১৮৯ টি ক্রীড়া পরিকাঠামোগত প্রকল্প, ৩৬০ টি খেলো ইন্ডিয়া সেন্টার, ২৪ টি খেলো ইন্ডিয়া স্টেট সেন্টার অফ এক্সেলেন্স এবং ১৬০ খেলো ইন্ডিয়া অ্যাক্যাডেমিকস-এর অনুমোদন দিয়েছে
নতুন দিল্লি, ০৫ আগস্ট, ২০২১
যুব ও ক্রীড়া বিষয়ক মন্ত্রক দেশে খেলাধুলার উন্নয়নের জন্য একাধিক প্রকল্প রুপায়ন করেছে। এর মধ্যে রয়েছে খেলো ইন্ডিয়া, জাতীয় ক্রীড়া পুরস্কার, পণ্ডিত দীনদয়াল উপাধ্যায় জাতীয় ক্রীড়া কল্যাণ তহবিল প্রভৃতি।
ক্রীড়া বিষয়টি রাজ্যের অন্তর্ভুক্ত হলেও খেলাধুলার মানোন্নয়নের জন্য কেন্দ্রীয় সরকার বিভিন্ন পরিকল্পনা গ্রহণ করেছে। যার মাধ্যমে গ্রামীণ এলাকাতেও খেলোয়াড়দের উৎসাহিত করা হচ্ছে।
কেন্দ্রীয় সরকার খেলাধুলার মানোন্নয়নের পাশাপাশি খেলোয়াড়দের উৎসাহিত করতে একগুচ্ছ পরিকল্পনা গ্রহণ করেছে। এর মধ্যে রয়েছে-
১) খেলো ইন্ডিয়া প্রকল্প
২) জাতীয় ক্রীড়া ফেডারেশনকে সহায়তা প্রদান
৩) আন্তর্জাতিক খেলায় বিজয়ীদের জন্য সংশ্লিষ্ট খেলোয়াড় ও তার কোচ কে পুরস্কৃত করা
৪) জাতীয় ক্রীড়া পুরস্কার, মেধাবী খেলোয়াড়দের পেনশনের ব্যবস্থা
৫) পণ্ডিত দীনদয়াল উপাধ্যায় জাতীয় ক্রীড়া কল্যাণ তহবিল
৬) জাতীয় ক্রীড়া উন্নয়ন তহবিল
৭) স্পোর্টস অথরিটি অফ ইন্ডিয়ার মাধ্যমে খেলাধুলা বিষয়ক প্রশিক্ষণ কেন্দ্র স্থাপন
এই বিষয়ে বিস্তারিত হবে মন্ত্রকের নিজস্ব এবং স্পোর্টস অথরিটি অফ ইন্ডিয়ার ওয়েবসাইটে দেওয়া রয়েছে।
বিগত তিন বছরে যুব ও ক্রীড়া বিষয়ক মন্ত্রকের পক্ষ থেকে ১৮৯ টি ক্রীড়া পরিকাঠামোগত প্রকল্প, ৩৬০ টি খেলো ইন্ডিয়া সেন্টার, ২৪ টি খেলো ইন্ডিয়া স্টেট সেন্টার অফ এক্সেলেন্স এবং ১৬০ খেলো ইন্ডিয়া অ্যাক্যাডেমিকস-এর অনুমোদন দেওয়া হয়েছে।
আজ লোকসভায় এক লিখিত প্রশ্নের জবাবে যুব ও ক্রীড়া বিষয়ক মন্ত্রী শ্রী অনুরাগ ঠাকুর এই তথ্য জানিয়েছেন।
CG/ SB
(Visitor Counter : 147